ประกาศกรมการค้าต่างประเทศประกาศกรมการค้าต่างประเทศเรื่องเปิดการไต่สวนการทุ่มตลาดสินค้าเหล็กแผ่นรีดเย็นเคลือบสังกะสีแบบจุ่มร้อนชนิดเป็นม้วนและไม่เป็นม้วนที่มีแหล่งกำเนิดจากสาธารณรัฐประชาชนจีนไต้หวัน และสาธารณรัฐเกาหลีพ.ศ. ๒๕๕๙[๑] ด้วยคณะกรรมการพิจารณาการทุ่มตลาดและการอุดหนุนแห่งพระราชบัญญัติการตอบโต้การทุ่มตลาดและการอุดหนุนซึ่งสินค้าจากต่างประเทศพ.ศ. ๒๕๔๒ ได้มีคำวินิจฉัยในการประชุมครั้งที่ ๖/๒๕๕๙ เมื่อวันที่ ๖ กันยายน พ.ศ.๒๕๕๙ ว่า คำขอของบริษัท กรุงเทพผลิตเหล็ก จำกัด (มหาชน) และบริษัทราชสีมาผลิตเหล็ก จำกัด ที่ได้ยื่นขอให้พิจารณาตอบโต้การทุ่มตลาดสินค้าเหล็กแผ่นรีดเย็นเคลือบสังกะสีแบบจุ่มร้อนชนิดเป็นม้วนและไม่เป็นม้วนที่มีแหล่งกำเนิดจากสาธารณรัฐประชาชนจีน ไต้หวัน และสาธารณรัฐเกาหลี ตามมาตรา ๓๓แห่งพระราชบัญญัติการตอบโต้การทุ่มตลาดและการอุดหนุนซึ่งสินค้าจากต่างประเทศ พ.ศ. ๒๕๔๒มีพยานหลักฐานที่แสดงให้เห็นว่าคำขอมีมูลเกี่ยวกับการทุ่มตลาดและความเสียหายจึงเห็นควรให้เปิดการไต่สวนอาศัยอำนาจตามความในมาตรา๓๗ และมาตรา ๓๙แห่งพระราชบัญญัติการตอบโต้การทุ่มตลาดและการอุดหนุนซึ่งสินค้าจากต่างประเทศ พ.ศ.๒๕๔๒ อธิบดีกรมการค้าต่างประเทศออกประกาศเปิดการไต่สวนการทุ่มตลาดไว้ ดังต่อไปนี้ข้อ๑ สินค้าที่ถูกพิจารณาสินค้าเหล็กแผ่นรีดเย็นเคลือบสังกะสีแบบจุ่มร้อนชนิดเป็นม้วนและไม่เป็นม้วนภายใต้พิกัดอัตราศุลกากรประเภทที่ ๗๒๑๐.๔๙๑๒.๐๒๑, ๗๒๑๐.๔๙๑๒.๐๒๒, ๗๒๑๐.๔๙๑๒.๐๒๓, ๗๒๑๐.๔๙๑๒.๐๒๔, ๗๒๑๐.๔๙๑๒.๐๓๑, ๗๒๑๐.๔๙๑๒.๐๓๒, ๗๒๑๐.๔๙๑๒.๐๓๓, ๗๒๑๐.๔๙๑๒.๐๓๔, ๗๒๑๐.๔๙๑๒.๐๙๐, ๗๒๑๐.๔๙๑๓.๐๒๑, ๗๒๑๐.๔๙๑๓.๐๓๑, ๗๒๑๐.๔๙๑๓.๐๙๐, ๗๒๑๐.๔๙๑๙.๐๒๑, ๗๒๑๐.๔๙๑๙.๐๓๑, ๗๒๑๐.๔๙๑๙.๐๙๐, ๗๒๑๐.๔๙๙๑.๐๐๐, ๗๒๑๐.๔๙๙๙.๐๐๐, ๗๒๑๒.๓๐๑๐.๐๒๑, ๗๒๑๒.๓๐๑๐.๐๒๒, ๗๒๑๒.๓๐๑๐.๐๒๓, ๗๒๑๒.๓๐๑๐.๐๒๔, ๗๒๑๒.๓๐๑๐.๐๒๙, ๗๒๑๒.๓๐๑๐.๐๓๑, ๗๒๑๒.๓๐๑๐.๐๓๒, ๗๒๑๒.๓๐๑๐.๐๓๓, ๗๒๑๒.๓๐๑๐.๐๓๔, ๗๒๑๒.๓๐๑๐.๐๓๙, ๗๒๑๒.๓๐๑๐.๐๙๐, ๗๒๑๒.๓๐๒๐.๐๒๐, ๗๒๑๒.๓๐๒๐.๐๒๑, ๗๒๑๒.๓๐๒๐.๐๒๒, ๗๒๑๒.๓๐๒๐.๐๒๓, ๗๒๑๒.๓๐๒๐.๐๒๔, ๗๒๑๒.๓๐๒๐.๐๒๙, ๗๒๑๒.๓๐๒๐.๐๓๐, ๗๒๑๒.๓๐๒๐.๐๓๑, ๗๒๑๒.๓๐๒๐.๐๓๒, ๗๒๑๒.๓๐๒๐.๐๓๓, ๗๒๑๒.๓๐๒๐.๐๓๔, ๗๒๑๒.๓๐๒๐.๐๓๙, ๗๒๑๒.๓๐๒๐.๐๙๐, ๗๒๑๒.๓๐๙๙.๐๒๑, ๗๒๑๒.๓๐๙๙.๐๒๙, ๗๒๑๒.๓๐๙๙.๐๓๑, ๗๒๑๒.๓๐๙๙.๐๓๙, ๗๒๑๒.๓๐๙๙.๐๙๐ และ ๗๒๒๕.๙๒๙๐.๐๐๐ รวม๔๗ พิกัด ที่มีแหล่งกำเนิดจากสาธารณรัฐประชาชนจีน ไต้หวัน และสาธารณรัฐเกาหลีข้อ๒ การพิจารณาการทุ่มตลาดและความเสียหายคณะกรรมการพิจารณาการทุ่มตลาดและการอุดหนุนพิจารณาเห็นว่าคำขอของ บริษัท กรุงเทพผลิตเหล็ก จำกัด (มหาชน) และบริษัท ราชสีมาผลิตเหล็ก จำกัดมีมูลเพียงพอที่แสดงให้เห็นว่าการส่งสินค้าที่ถูกพิจารณาดังกล่าวเข้ามาในประเทศไทยมีการทุ่มตลาดและก่อให้เกิดความเสียหายโดยมีข้อเท็จจริงโดยสังเขปดังนี้๒.๑การทุ่มตลาด(๑)สินค้าที่ถูกพิจารณาจากสาธารณรัฐประชาชนจีน ทุ่มตลาดในอัตราร้อยละ ๓๙.๗๔ ของราคาซี ไอ เอฟ(๒)สินค้าที่ถูกพิจารณาจากไต้หวัน ทุ่มตลาดในอัตราร้อยละ ๒๖.๙๙ ของราคา ซี ไอ เอฟ(๓)สินค้าที่ถูกพิจารณาจากสาธารณรัฐเกาหลี ทุ่มตลาดในอัตราร้อยละ ๙.๘๔ ของราคา ซี ไอเอฟ๒.๒ความเสียหายหลักฐานเบื้องต้นแสดงให้เห็นว่าอุตสาหกรรมภายในได้รับความเสียหายอย่างสำคัญจากการนำเข้าสินค้าที่ถูกพิจารณาโดยพิจารณาจาก(๑)ปริมาณการนำเข้าสินค้าที่ถูกพิจารณาจากสาธารณรัฐประชาชนจีน ไต้หวันและสาธารณรัฐเกาหลีเพิ่มสูงขึ้น(๒)การนำเข้าสินค้าที่ถูกพิจารณาจากสาธารณรัฐประชาชนจีน ไต้หวัน และสาธารณรัฐเกาหลีมีผลกระทบต่อราคาขายในประเทศและมีผลกระทบต่อผลการดำเนินงานของอุตสาหกรรมภายในข้อ๓ กระบวนการไต่สวนกรมการค้าต่างประเทศจะจัดส่งแบบสอบถามไปให้ผู้มีส่วนได้เสียเพื่อตอบข้อมูลประกอบการไต่สวนทั้งนี้ผู้มีส่วนได้เสียที่ไม่ได้รับแบบสอบถามแต่ประสงค์จะขอตอบแบบสอบถามเพื่อเข้าร่วมในการไต่สวนสามารถแจ้งความจำนงเป็นหนังสือต่อกรมการค้าต่างประเทศเพื่อขอรับแบบสอบถามได้ภายใน๑๕ วัน นับแต่วันที่ประกาศนี้ประกาศในราชกิจจานุเบกษาข้อ๔ การเสนอข้อเท็จจริงและความเห็นให้ผู้มีส่วนได้เสียเสนอข้อเท็จจริงและความเห็นเป็นหนังสือหรือแจ้งความจำนงขอแถลงการณ์ด้วยวาจาประกอบการไต่สวนการทุ่มตลาดและความเสียหายเป็นหนังสือต่อกรมการค้าต่างประเทศภายใน๓๐ วัน นับแต่วันที่ประกาศนี้ประกาศในราชกิจจานุเบกษาข้อ๕ การขอทราบข้อมูลการเปิดไต่สวนผู้ใดประสงค์ขอทราบข้อมูลข่าวสารเกี่ยวกับการเปิดไต่สวนให้ยื่นคำขอต่อกองปกป้องและตอบโต้ทางการค้ากรมการค้าต่างประเทศ เลขที่ ๕๖๓ ถนนนนทบุรี ตำบลบางกระสอ อำเภอเมือง จังหวัดนนทบุรีรหัสไปรษณีย์ ๑๑๐๐๐ หมายเลขโทรศัพท์ ๐ ๒๕๔๗ ๔๗๓๘ หมายเลขโทรสาร ๐ ๒๕๔๗ ๔๗๔๑ ทั้งนี้ค่าธรรมเนียมในการยื่นคำขอข้อมูลข่าวสารให้เป็นไปตามประกาศกระทรวงพาณิชย์ เรื่องการตอบโต้การทุ่มตลาดและการอุดหนุน (ฉบับที่ ๖) พ.ศ. ๒๕๔๔ ลงวันที่ ๒๖ มีนาคม พ.ศ.๒๕๔๔ประกาศ ณ วันที่ ๘กันยายน พ.ศ. ๒๕๕๙ดวงพร รอดพยาธิ์อธิบดีกรมการค้าต่างประเทศปริยานุช/จัดทำ๑๕ กันยายน๒๕๕๙กัญฑรัตน์/ตรวจ๑๕ กันยายน๒๕๕๙[๑] ราชกิจจานุเบกษาเล่ม ๑๓๓/ตอนพิเศษ ๒๐๖ ง/หน้า ๘/๑๔ กันยายน ๒๕๕๙